|  |
| --- |
| Kurzus kódjai: BBN-FIL-402/17 BMA-FILD-402/17 TANM-FIL-402/17 |
| Kurzus megnevezése: **Apokalipszis, eszkatológia és történelem. Az idő hasadéka teológia és filozófia határán.**  |
| Kurzus megnevezése angolul: Apocalypse, Eschatology and History. The Concepts of Time between Christian Theology and Philosophy.  |
| Kurzus előadója: Hoványi Márton és Sághy Ádám |

|  |
| --- |
| **Oktatás célja**1. Bevezetést nyújtani a keresztény teológia és a filozófia kortárs kapcsolatába.
2. Az időről szóló teológiai és filozófiai koncepciók összevetése és az apokalipszis, eszkatológia valamint a történelem tárgyaira vetített vizsgálati lehetőségük szisztematikus bemutatása.
 |

|  |
| --- |
| **Tantárgy tartalma**Martin Heidegger 1924-ben a következő provokatív kijelentést tette Margburgban: „Így hát a teológus az idő igazi szakértője, s ha emlékezetem nem csal, a teológiának többszörösen dolga van az idővel.” (*Az idő fogalma*, Fehér M. István fordítása) A keresztény teológiatörténet valóban gazdagon tárgyalta az időbeliség és az örökkévalóság problematikáját. A kurzus során két kristályosodási pont kapcsán keressük teológia és a bölcseleti gondolkodás találkozását: apokalipszis és eszkatológia. Ezt a két történelem végéhez kötődő kulcsfogalmat lehetetlen anélkül tárgyalni, hogy a teológia történelemről alkotott elképzeléseire ki ne tekintsünk. A zsidó-keresztény lineáris történelemteológia filozófiai implikációinak teherbírását az új- és jelenkori bölcselet és művészet egyaránt vitatta, hiszen kifutása egy olyan másvilágról alkotott gondolatkörbe tartott, amely (menny, pokol, tisztítóhely) a felvilágosodás szempontjából a mítoszkritika tárgyává válhatott. A jelenkori történelemelmélet, az időről gondolkodó filozófia és az önmagát a végidők felől értelmező teológia fájdalmas találkozásra kényszerült a világháborúk traumáját követően. Válaszaik nehezen kikerülhető súllyal bírnak napjaink önértésekor. A kurzust elsősorban olyan filozófus hallgatóknak, illetve a történelemelmélet, az európai vallásosság, valamint az apokaliptika művészi ábrázolásának mélyebb megértésére vágyó bölcsészhallgatóknak ajánljuk, akiket érdekel, hogy a keresztény teológia eleget tudott-e tenni Martin Heidegger felhívásának.1. Bevezetés (problémafelvetés, fogalmi háló, keretek)
2. Arisztotelész *Fizika*, Δ, c. 10-14.
3. Bibliai eszkatológia és apokalipitika
4. Augustinus idő- és történelemfilozófiája (*Confessiones* XI, *De civitate Dei*)
5. Predestináció és pokol – az örökkévalóság két arca
6. Heidegger és Bultmann az eszkatológiáról
7. Jacob Taubes, *Nyugati eszkatológia*
8. Karl Löwith: *Világtörténelem és üdvtörténet*
9. Jacques Derrida az apokaliptikáról
10. Auschwitz utáni eszkatológia J. Ratzinger és J. B. Metz vitája az eszkatológiáról
11. ’68. Forradalom és rossz összefüggése a linearis történelemfelfogásban
12. Az apokalipszis esztétikája (ikonteológia, képzőművészet és szépirodalom)

**Gyakorlat** |

|  |
| --- |
| **Számonkérési és értékelési rendszere**A hallgatók a szemeszter során referátum formájában dolgozzák fel egy-egy téma szakirodalmát és azt önálló, kritikai értelmezésükkel együtt mutatják be az adott alkalmon. A kurzus utolsó előtti alkalmára egy legalább 1000, legfeljebb 5000 szó terjedelemben elkészített, saját szisztematikus reflexiót dolgoznak ki a rossz témájáról. Az esszé, a referátum valamint az órai munka alapján részesülhetnek ötfokozatú értékelésben. |

|  |
| --- |
| **Irodalom****Kötelező irodalom**:Arisztotelész, *A természet*, ford. Bognár László, L’Harmattan, Budapest, 2010, 80–91.Szent Ágoston, *Isten városáról IV.*, ford. Dér Katalin, Kairosz, Budapest, 2009, 271–321.Szent Ágoston, *Vallomások*, ford. Vas József, Szent István Társulat, Budapest, 2002, 305–340.Rudolf Bultmann, *A János-evangélium eszkatológiája*, ford. Hegyi Márton= *Hit és megértés*, (Coram Deo), 71–85.Rudolf Bultmann, *Az Újszövetség teológiája*, ford. Koczó Pál, Osiris, Budapest, 1998, 42–67.Jacques Derrida – Immanuel Kant, *Minden dolgok vége*, ford. Angyalosi Gergely etal, Századvég, Budapest, 1993. (Derrida fejezetei)Martin Heidegger, Phänomenologie des Religösen Lebens, hrsg. von Matthias Jung, Thomas Regehly und Claudius Strube, Vittorio Klostermann Verlag, 2011 (Gesamtausgabe 60), 14–33.§. Angolul: Martin Heidegger, Phenomenology of Religious Life, transl. Matthias Fritsch and Jennifer Anna Gosetti-Ferencei, Indiana University Press, Bloomington, 2010, 47–89. Karl Löwith, *Világtörténelem és üdvtörténet. A történelemfilozófia teológiai gyökerei*, ford. Boros Gábor és Miklós Tamás, Atlantisz, Budapest, 1996 (Kútnál), 197–225.Johann Batpist Metz, *Memoria Passionis. Veszélyes emlékezet a pluralista társadalomban*, ford. Görföl Tibor, Vigilia, Budapest, 2008 (Mai keresztény gondolkodók 1), 53–85, 154–185.Jürgen Moltmann, *Minden végben kezdet rejtezik. Kis reménytan*, ford. Gromon András, Bencés Kiadó, Pannonhalma, 2005 (Napjaink teológiája 1), 86–139.Puskás Attila, *A kegyelem teológiája*, Szent István Társalat, Budapest, 2011, 55–65, 118–126, 185–196. *Ajánlott irodalom: Georges Minois, A pokol története, ford. Sújtó László, Atlantisz, Budapest, 2012 (Kútnál).*Joseph Ratzinger – Johann Baptist Metz, *Isten, a szenvedés és a politikai teológia*, Vigilia, 2006/6. Online elérhető a Vigilia archívumában.Rózsa Huba, *Üdvösségközvetítők az Ószövetségben*, Szent István Társulat, Budapest, 2005, 25–41. *Ajánlott irodalom továbbá uo. 289–349.*Jacob Taubes, *Nyugati eszkatológia*, ford. Mártonffy Marcell és Miklós Tamás, Atlantisz, Budapest, 2004 (A kútnál), 7–59. *Ajánlott irodalom: a könyv további fejezetei*. |